laion/Wikipedia-Exotic huggingface dataset:
Garden Party (სიმღერა)

Garden Party — ბრიტანული ნეო-პროგრესული როკ-ჯგუფ Marillion-ის სიმღერა და სინგლი სადებიუტო სტუდიური ალბომიდან Script for a Jester's Tear. ბრიტანულ ჩარტში მან 16-ე პოზიციამდე მიაღწია. სტუდიურ ვერსიაში სიტყვების I'm rucking მაგივრად ფიში მღერის I'm fucking. სინგლის ვერსიისათვის სტრიქონი შეცვლილი იქნა I'm miming-ზე. გადაცემაში Top of the Pops მისი შესრულების დროს ფიში დემონსტრაციულად არ აღებდა პირს და ტუჩებზე თითს იდებდა. ხალხური სიმღერის Margaret საკონცერტო ვერსია ჩაწერილია 1983 წლის 7 აპრილს, ედინბურგში (შოტლანდია). Charting the Single ჩაწერილი იქნა 1983 წლის 18 აპრილს, ლონდონის ჰამერსმით ოდეონში. იგივე კონცერტი მოგვიანებით გამოვიდა ვიდეოჩანაწერის Recital of the Script სახით, თუმცა ეს სიმღერა სრულ ვერსიაში შეტანილი არ არის. Garden Party (მოკლე ვერსია) - 4:29 Margaret (მოკლე ვერსია) - საკონცერტო: ედინბურგი, 7 აპრილი, 1983 - 4:09 Garden Party - 7:11 Charting the Single (საკონცერტო): ჰამერსმით ოდეონი, 18 აპრილი, 1983 - 6:30 Margaret (მოკლე ვერსია) - საკონცერტო: ედინბურგი, 7 აპრილი, 1983 - 12:17 Garden Party 7 (მოკლე ვერსია) - 4:29 Margaret (მოკლე ვერსია) - საკონცერტო: ედინბურგი, 7 აპრილი, 1983 - 4:09 Garden Party (ალბომის ვერსია) - 7:15 Charting the Single (საკონცერტო): ჰამერსმით ოდეონი, 18 აპრილი, 1983 - 6:30 Margaret (სრული ვერსია) - საკონცერტო: ედინბურგი, 7 აპრილი, 1983 - 12:17 1986 წელს ასევე გამოვიდა Welcome to the Garden Party. იგი გამოიცა მხოლოდ გერმანიაში, ჯგუფის ევროპული ტურნეს მსვლელობისას და მის მხარდასაჭერად. საგულისხმოა, რომ სინგლის გამოცემები განსხვავდება იმით, რომ 7" ვერსიაში წარმოდგენილია სიმღერების სტუდიური, ხოლო 12" ვერსიაში - საკონცერტო ვერსიები. Garden Party - 4:26 Market Square Heroes - 1982 წლის ვერსია - 3:40 Garden Party - ლესტერი, ინგლისი, 5 მარტი, 1984, საკონცერტო ვერსია - 4:10 Kayleigh - ჰამერსმით ოდეონი, ლონდონი, ინგლისი, 9-10 იანვარი, 1986 - 3:53 Script for a Jester's Tear - ჰამერსმით ოდეონი, ლონდონი, ინგლისი, 9-10 იანვარი, 1986 - 8:50 სიმღერის მუსიკალურ ვიდეოში გადაღებულია ენდი უორდი, თუმცა დასარტყმელ საკრავებზე უკრავს მიკ პოინტერი. ფიში, მარკ კელი, პიტ ტრევავასი და ენდი უორდი ასრულებენ სოფლელი ბიჭუნების როლს, რომლებიც უფუჭებენ წვეულებას მაღალი ფენების წარმომადგენლებს. სტივ როზერიმ გადაღებამდე უარი თქვა წვერ-ულვაშის გაპარსვაზე, ასე რომ მას მისცეს მღვდლის როლი. ტექსტის განმარტება მუსიკალური ვიდეო ↑ Garden Party. Everyhit.com. ციტირების თარიღი: 10 January 2012. ↑ MUSIC - Lyrics - Script for a Jester's Tear | The Official Marillion Website. marillion.com. დაარქივებულია ორიგინალიდან — 2012-01-14. ციტირების თარიღი: 2012-01-10.
ოვაქოი (ფასინლერის რაიონი)

ოვაქოი (თურქ. Ovaköy) — სოფელი ფასინლერის რაიონში, ერზურუმის პროვინცია, თურქეთი. მდებარეობს ერზურუმიდან 23 კილომეტრში, ხოლო რაიონის ცენტრ ფასინლერიდან 19 კილომეტრში. 2022 წლის მონაცემებით სოფელში 77 ადამიანი ცხოვრობს. სოფლის ძველი ისტორიული სახელწოდებაა ეზირმიკი, იზელმიკი, 1912 წლის ჩანაწერში კი ეწოდება ეზერმიკი. 2019 წლის ზაფხულში გავრცელდა ინფორმაცია, რომ სოფლის სამხრეთ-დასავლეთით, ცენტრიდან დაახლოებით 1 კილომეტრის მოშორებით, გაშლილ ველზე, სასაფლაოს ტერიტორიაზე მდებარე აკლდამაზე წარმოებდა არქეოლოგიური გათხრები. თურქეთის საელჩოს განცხადებით მიაკვლიეს ალაედინ ქეიყუბად II-ის და მისი დედის, გურჯი ხათუნის, იგივე თამარ დედოფლის სარკოფაგებს. ↑ Ovaköy Mahallesi Türkçe. დაარქივებულია ორიგინალიდან — 4 Mart 2016. ციტირების თარიღი: 4 Haziran 2014. ↑ Erzurum Pasinler Ovaköy Mahalle Nüfusu Türkçe. დაარქივებულია ორიგინალიდან — 6 Kasım 2023. ციტირების თარიღი: 29 Mart 2020. ↑ Nişanyan, Sevan. Index-Anatolicus: Türkiye yerleşim birimleri envanteri Türkçe. დაარქივებულია ორიგინალიდან — 6 Kasım 2023. ციტირების თარიღი: 2 Kasım 2023. ↑ ბასიანის ძეგლების 2022 წლის საკვლევი ექსპედიციის ანგარიშითბ., 2023, გვ. 24-25
რევაზ თავარიანი

რევაზ თავარიანი (დ. 22 დეკემბერი, 1922, სურამი — გ. 6 ნოემბერი,1996, თბილისი, საქართველო) — ქართველი საჭადრაკო კომპოზიტორი, მუშაობდა კომპოზიციის ყველა ჟანრში. იყო მრავალი საერთაშირისო კონკურსის პრიზიორი: „პროკეშის მემორიალი“ (1967 წ., I პრიზი), „ვეჩერნი ალმა-ათა“ (1969 წ., I პრიზი), „შახმატნა მისლ“ (1970 წ., I პრიზი), „ვეჩერნი ლენინგრად“ (1976 წ., I პრიზი). იყო საქართველოს დამსახურებული მწვრთნელი (1981 წ.), რესპუბლიკური კატეგორიის მსაჯი (1973 წ.), საკავშირო კატეგორიის მსაჯი (1978 წ.), 1993 წელს ბრატისლავაში ფიდეს საჭადრაკო კომპოზიციის კომისიამ მას საჭადრაკო კომპოზიციაში საერთაშორისო არბიტრის წოდება მიანიჭა. 1994 წელს საქართველოს ჭადრაკის ფედერაციის პრეზიდიუმმა მას საჭადრაკო კომპოზიციაში ეროვნული ოსტატის წოდება მიანიჭა. რევაზ თავარიანმა დაამთავრა საქართველოს სახელმწიფო ფიზიკური კულტურის ინსტიტუტი, ის ავტორია წიგნისა „ფანტაზია 64 უჯრაზე“, სპორტსაზოგადოება „შევარდენის“ ინსტრუქტორი. რევაზ თავარიანი, 1989 ამოხსნა: 1. ეg3+  მფe4   2. ეg4+  მფf3   3. ეg3+!  მფf4   4. ეc3  ეd1+   5. მფc8! c1ლ 6. კg3+ მფg4 7. ეxc1 ეxc1+ 8. კc7! „თეთრი მეფის მიერ მეხუთე სვლაზე ზუსტად არჩეულმა უჯრამ კუ სამშვიდობოზე გაიყვანა“ (დავით გურგენიძის კომენტარი. მისივე თქმით, აღნიშნული ეტიუდი რევაზ თავარიანის საუკეთესო ნაწარმოებია). გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 46. თავარიანი რევაზ, ფანტაზია 64 უჯრაზე, თბ., 1985. ↑ 1.0 1.1 დავით გურგენიძე, ვისწავლოთ ენდშპილი, III ნაწილი, თბილისი, 2006, გვ. 100
ვაჟა გვახარია

ვაჟა ალექსანდრეს ძე გვახარია (დ. 22 მარტი, 1925, თბილისი, — გ. 25 ივლისი, 1991, იქვე) — ქართველი მუსიკათმცოდნე, ფილოლოგი. ფილოლოგიის მეცნიერების დოქტორი (1968), პროფესორი (1969). დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი 1947 წელს და თბილისის ვ. სარაჯიშვილის სახელობის კონსერვატორიის მუსიკათმცოდნეობის ფაკულტეტი 1949 წელს. 1952 წლიდან ეწეოდა პედაგოგიურ და სამეცნიერო მოღვაწეობას. ქართული მუსიკის შესახებ საჯარო ლექციებს კითხულობდა მოსკოვის, ლენინგრადის, ხარკოვის, ბაქოს, ბერლინის, ლაიფციგის, ჰალეს უმაღლეს სასწავლებლებში. 1985–1991 წლებში იყო საქართველოს მეცნიერებათა აკადემიის გ. წერეთლის სახელობის აღმოსავლეთმცოდნეობის ინსტიტუტის ძველი აღმოსავლური ენების განყოფილების გამგე. 1967 წელს გახდა ჰენდელის საერთაშორისო პრემიის ლაურეატი. გვახარია ავტორია მრავალი გამოკვლევისა, რომელთა შორის აღსანიშნავია „ძველ ქართულ მუსიკალურ სისტემათა განვითარება“ (1962), „რიჰარდ ვაგნერი“ (1966), „ჰენდელი, მოცარტი, ვაგნერი“ (1976), „ნიკო სულხანიშვილი“ (1973), „მიქაელ მოდრეკილის ჰიმნები“ (1978), „ურარტულის ლექსიკა“ (1982), „ურარტული ენის ლექსიკონი-სიმფონია“ (რუსულ ენაზე, მოსკოვი, 1963), „ბასკური ხალხური სიმღერები“ (1989, ი. ტაბაღუასთან ერთად) და სხვ. გვახარია ასევე იკვლევდა ქართული სასულიერო მუსიკის ისტორიას, ჰიმნოგრაფიულ და ნოტების ხელნაწერებს, ნევმური ნოტაციის შენარჩუნებით ნუსხურ-ხუცურიდან მხედრულზე გადმოიტანა მიქაელ მოდრეკილის იადგარი (X საუკუნე), შექმნა XIX საუკუნის ქართული მუსიკალური ხელნაწერების კლასიფიკაცია. ბასკური ხალხური სიმღერები (ავტორი). - თბილისი, მეცნიერება, 1983. ზმნა და სახელი ურარტულში (ავტორი). - თბილისი, მეცნიერება, 1982. ქართული მუსიკის მშვენება : ზაქარია ფალიაშვილის ცხოვრება (ავტორი). - თბილისი, თბილ. უნ-ტის გამ-ბა, 1971. რიჰარდ ვაგნერი : გამოჩენილ ადამიანთა ცხოვრება N 32 (ავტორი). - თბილისი, ნაკადული, 1966. ენციკლოპედია „საქართველო“, ტ. 1, თბ., 1997. — გვ. 606. М. Андриадзе, хhttps://www.pravenc.ru/text/161775.html Гвахария, Важа Александровичъ, «Православная Энциклопедия», т. 10, с. 467-468.
ციცინო კახაბრიშვილი

ციცინო კახაბრიშვილი (დ. 14 ნოემბერი, 1946) — ქართველი მოჭადრაკე და ინჟინერი, ოსტატი (1981 წ.), თბილისის ორგზის ჩემპიონი (1963 და 1965 წლებში), საქართველოს ხუთგზის ჩემპიონი (1966, 1970, 1973, 1976 და 1982 წლებში). მონაწილეობდა საბჭოთა კავშირის ჩემპიონატში, ავტორია წიგნისა „მე და ჭადრაკი“. გიორგაძე თ., ქართული ჭადრაკის მატიანე, ნაწ. I, თბ., 1995. კახაბრიშვილი ციცინო, მე და ჭადრაკი, თბ., 2017.
გურამ გველესიანი

გურამ გიორგის ძე გველესიანი (დ. 23 თებერვალი, 1928, თბილისი, — ივნისი, 2008) — ქართველი მეცნიერი მეტალურგიის დარგში. საქართველოს მეცნიერებათა აკადემიის აკადემიკოსი (1988; წევრ-კორესპონდენტი 1979), საქართველოს მეცნიერებათა აკადემიის ქიმიისა და ქიმიური ტექნოლოგიების განყოფილების აკადემიკოს-მდივანი (1988). ტექიკურ მეცნიერებათა დოქტორი (1966), პროფესორი (1967), საქართველოს მეცნიერების დამსახურებული მოღვაწე (1985). 1950 წელს დაამთავრა საქართველოს პოლიტექნიკური ინსტიტუტის ქიმიის ფაკულტეტი. 1953–1957 წლებში მუშაობდა მოსკოვში, სსრკ მეცნიერებათა აკადემიის ა. ბაიკოვის სახელობის მეტალურგიის ინსტიტუტში, 1957 წლიდან — საქართველოს მეცნიერებათა აკადემიის მეტალურგიის ინსტიტუტში, ჯერ უფროს მეცნიერ თანამშრომლად, შემდეგ (1961–1980) მეტალურგიული პროცესების ფიზიკური ქიმიის ლაბორატორიის ხელმძღვანელად, 1980–1988 წლებში იყო დირექტორის მოადგილე სამეცნიერო ნაწილში. გველესიანის სამეცნიერო შრომები ეხება მაღალტემპერატურული მეტალურგიული პროცესების თეორიის აქტუალურ საკითხებს, მყარი არაორგანული ნაერთების თერმოდინამიკურ კონსტანტებს. მიენიჭა გიორგი ნიკოლაძის სახელობის პრემია (1984), პეტრე მელიქიშვილის სახელობის პრემია (1992), შრომათა ციკლისათვის ავტორთა ჯგუფთან ერთად — საქართველოს სახელმწიფო პრემია (1993). დაჯილდოებულია ღირსების ორდენით (1998). ენციკლოპედია „საქართველო“, ტ. 1, თბ., 1997. — გვ. 607. გურამ გველესიანი — საქართველოს ბიოგრაფიული ლექსიკონი
დავით გველესიანი

დავით ალექსანდრეს ძე გველესიანი (დ. 7 მარტი, 1890, მანგლისი, ახლანდ. თეთრიწყაროს მუნიციპ., — გ. აგვისტო 1949, თბილისი) — ქართველი ფერმწერი, გრაფიკოსი. გენერალ ალექსანდრე გველესიანის შვილი და მხატვარ რომანოზ გველესიანის ძმისშვილი. სწავლობდა თბილისში „ნატიფი ხელოვნების წამახალისებელი კავკასიის საზოგადოების“ ფერწერისა და ქანდაკების სკოლასა (1906–1907, პედაგოგი ო. შმერლინგი) და ვაჟთა I გიმნაზიაში (დაამთავრა 1911), მოსკოვის უნივერსიტეტის იურიდიულ ფაკულტეტზე (1912–1914), აგრეთვე მხატვრების კ. იუონისა და კალინის სტუდიებში. დაამთავრა თბილისის სამხატვრო აკადემია (1929, პედაგოგები გ. გაბაშვილი, ე. ლანსერე, ი. შარლემანი), იქვე ეწეოდა პედაგოგიურ მოღვაწეობას (1932–1949). გველესიანი სამხატვრო გამოფენებში მონაწილეობდა 1919 წლიდან. ხატავდა თბილისის ძველ უბნებს; ავტორია ფანქრით დახატული სურათების სერიისა „ძველი თბილისი“ (1921–1930), ქმნიდა ქალაქის მცხოვრებთა ყოფის ამსახველ ფერწერულ ტილოებს, პორტრეტებს, პეიზაჟებს. გველესიანს ეკუთვნის ილუსტრაციები საბავშვო სახელმძღვანელოებისათვის. მნიშვნელოვანი ფერწერული ნამუშევრებია: „ანჩისხატის ეკლესია“ (1920, თბილისის ისტორიის მუზეუმი), „ძველი თბილისი — ნარიყალას უბანი“ (1930), ი. ნიკოლაძის პორტრეტი (1937, ორივე საქართველოს ხელოვნების მუზეუმი, თბილისი) და სხვ. ძველი თბილისი ძველი თბილისი ენციკლოპედია „საქართველო“, ტ. 1, თბ., 1997. — გვ. 607. დავით გველესიანი — ახალი და უახლესი ქართული ვიზუალური ხელოვნების მონაცემთა ბაზა. ↑ დავით გველესიანი : ნეკროლოგი // კომუნისტი. - თბილისი, 1949. - 27 აგვისტო. - № 170.
რევაზ გველესიანი

რევაზ ალექსანდრეს ძე გველესიანი (დ. 25 ივნისი, 1955, ქ. თერჯოლა) — ქართველი ეკონომისტი. ეკონომიკის მეცნიერებათა დოქტორი (1990), პროფესორი (1991). დაამთავრა თბილისის სახელმწიფო უნივერსიტეტის (თსუ) ეკონომიკის ფაკულტეტი (1978). 1989–2020 წლებში სამეცნიერო-კვლევით საქმიანობას ეწეოდა გერმანიაში. არის თსუ-ის ეკონომიკური პოლიტიკის კათედრის დამაარსებელი და ხელმძღვანელი (2005 წლიდან), ეკონომიკური პოლიტიკის ქართულ-გერმანული ინსტიტუტის დამაარსებელი და დირექტორი (2006 წლიდან). 2006–2014 წლებში იყო თსუ-ის აკადემიური საბჭოს წევრი. გველესიანის კვლევის ძირითადი სფეროა საქართველოს და მსოფლიო სხვა ქვეყნების ეკონომიკური პოლიტიკა; ეკონომიკური ინტერესების პრობლემა და გლობალური მეწარმეობის სტრატეგია და კულტურა. მიღებული აქვს ღირსების ორდენი (2003), ივანე ჯავახიშვილის სახელობის (2015), პაატა გუგუშვილის სახელობის (2020) და თსუ-ის ოქროს მედლები (2021). ძირითად საზოგადოებრივ ღირებულებებთან ეკონომიკურ-პოლიტიკური გადაწყვეტილებების შესაბამისობა, თბ., 2012 (თანაავტ. ი. გოგორიშვილი). სოციალური მეწარმეობის განვითარების ტენდენციები საქართველოში, თბ., 2017 (თანაავტ. გ. ერქომაიშვილი, ი. გოგორიშვილი, ე. ლეკაშვილი, ნ. ფარესაშვილი, ლ. ხურცია). გადაწყვეტილებების მიღების ტექნოლოგია ეკონომიკურ პოლიტიკაში, თბ., 2018 (თანაავტ. ი. გოგორიშვილი). გლობალური მეწარმეობის პოლიტიკა და კულტურა, თბ., 2020. გველესიანი რევაზ ალექსანდრეს ძე — ენციკლოპედია „საქართველო“ (ელექტრონული ვერსია).
გველვაჟი

გველვაჟი — ქართული ხალხური ჯადოსნური ზღაპრის პერსონაჟი, სახედაფარული გმირი, დიდი ხნის უშვილო ცოლ-ქმრის ნანატრი ვაჟი. ქართულ ფოლკლორში იგი უჩვეულო გარეგნობისაა, გველის მსგავსია, ადამიანის ხორცით იკვებება, ადამიანის სახეს მას ქალიშვილის სიყვარული უბრუნებს. გველვაჟს გველის ტყავი უსკდება და მშვენიერ ჭაბუკად იქცევა. ჩაჩავა მ., ენციკლოპედია „საქართველო“, ტ. 1, თბ., 1997. — გვ. ?.
Punch and Judy (სიმღერა)

Punch and Judy — ბრიტანული ნეო-პროგრესული როკ-ჯგუფ Marillion-ის სინგლი ალბომიდან Fugazi. სიმღერის ტექსტი ეხება უიღბლო ქორწინებას. სიმღერის ტექსტის შექმნის შემდეგ ფიშმა გადაწყვიტა, რომ იგი სინგლის სახით გამოიცემოდა, რაზეც ამცნო EMI-ს წარმომადგენლებს. პრობლემა კი ის იყო, რომ იმ დროისთვის, როდესაც ფირმამ დაიწყო ახალი სინგლის რეკლამირება, სიმღერის მელოდია ჯერ არ გააჩნდა. თუმცა, ეს შეცდომა გამოსწორებული იქნა ჯონათან მუვერის დახმარებით (იმ დროს ის ჯერ კიდევ ჯგუფის წევრი იყო). 1983 წლის ნოემბერში საბოლოო ვერსია ჩაწერილი იქნა იენ მოსლის დახმარებით. სინგლის მეორე მხარეს წარმოდგენილია ორი სიმღერის, Market Square Heroes და Three Boats Down from the Candy ახალი ვერსიები, ჩაწერილი 1983 წლის შუა რიცხვებში ამერიკაში გამოსაცემად. მიკ პოინტერის მაგივრად აქ უკვე ჯონ მარტერი უკრავს. საგულისხმოა, რომ აშშ-სათვის გამზადებული ვერსიები EMI-ს მიერ გამოცემული არ იქნა და გამოჩნდა მხოლოდ სინგლის ბრიტანულ ვერსიებში. Marillion-ის წევრებმა გადაწყვიტეს, არ ჩაეწერათ სინგლების დამატებები B-გვერდების სახით, ვინაიდან არ სურდათ, რომ EMI-ს დარჩენოდა ჯგუფის სხვა გამოუცემელი კომპოზიციები. ოფიციალური გამოსვლიდან ერთი კვირის შემდეგ სინგლი მოხვდა დიდი ბრიტანეთის ჩარტის 29-ე პოზიციაზე. ეს არის ჯგუფის ფიშის პერიოდის ერთადერთი სინგლი, რომლის ვიდეოკლიპიც არ იქნა გადაღებული, ვინაიდან ჯგუფმა ეს უბრალოდ ვერ მოასწრო - სიმღერამ სულ მალე დატოვა ჩარტები. Punch & Judy - 3:18 Market Square Heroes (შემოკლებული, ახალი ვერსია) - 3:50 Three Boats Down from the Candy (შემოკლებული, ახალი ვერსია) - 4:02 Punch & Judy - 3:18 Market Square Heroes (ახალი ვერსია) - 4:40 Three Boats Down from the Candy (ახალი ვერსია) - 4:02 Punch & Judy - 3:18 Market Square Heroes (შემოკლებული, ახალი ვერსია) - 4:00 Three Boats Down from the Candy (შემოკლებული, ახალი ვერსია) - 4:02 Market Square Heroes (შემოკლებული, ახალი ვერსია) - 4:48 ↑ http://www.everyhit.com/searchsec.php
ოსკარ პიასტრი

ოსკარ ჯეკ პიასტრი (ინგლ. Oscar Jack Piastri; დ. 6 აპრილი, 2001) — ავსტრალიელი ავტომრბოლელი, რომელიც ამჟამად ასპარეზობს ფორმულა 1-ში და წარმოადგენს გუნდ McLaren-ს. პიასტრიმ 2019 წელს R-ace GP-ს გუნდის სახელით მოიგო ფორმულა რენოს ევროთასი. ასევე მოიპოვა გამარჯვებები 2020 წლის FIA ფორმულა 3-ის ჩემპიონატსა და 2021 წლის ფორმულა 2-ის ჩემპიონატში (Prema Racing-ის გუნდი). ის არის პირველი მრბოლელი ავტოსპორტის ისტორიაში, რომელმაც თავისი დებიუტის წელსვე მოიგო რენოს ევროთასი, ფორმულა 3 და ფორმულა 2-ის ჩემპიონატები.
თებე (მითოლოგია)

თებე (ძვ. ბერძნ. Θήβη) — ბერძნული მითოლოგიის პერსონაჟი. მდინარის ღმერთის ასოპოსისა და მეტოპეს ქალიშვილი. ძეფის ცოლი. პინდარის ცნობით ზევსის შეყვარებული. მითის მიხედვით ძმებმა ძეთოსმა და ამფიონმა ქალაქი თებე ახლად ააშენეს, ძლიერ გაამაგრეს და უწოდეს ძეთოსის ცოლის თებეს სახელი. სხვა ვერსიით თებე ითვლება ზევსისა და იოდამას ქალიშვილად და ოგიგეს ცოლად. გელოვანი ა., „მითოლოგიური ლექსიკონი“, თბილისი, 1983. ↑ „მითოლოგიური ლექსიკონი“, 1983, გვ. 80 ↑ ჰეროდოტე, „ისტორია“. V 80. ↑ პინდარი. ოლიმპიური სიმღერები. VI 85. ↑ დიოდორე სიცილიელი, ისტორიული ბიბლიოთეკა. IV 72, 1. ↑ პავსანიასი. ელადის აღწერა. II 5, 2. ↑ პავსანიასი. ელადის აღწერა. V 22, 6. ↑ „მითოლოგიური ლექსიკონი“, 1983, გვ. 199 ↑ ფსევდო აპოლოდორი, მითოლოგიური ბიბლიოთეკა. III 5, 6.
ჩვენ ანგელოზები არ ვართ (1989 წლის ფილმი)

„ჩვენ ანგელოზები არ ვართ“ (ინგლ. We're No Angels) — 1989 წლის ამერიკული კომედიური ფილმი, რომლის რეჟისორია ნილ ჯორდანი. ის 1955 წლის ამავე სახელწოდების ფილმის რიმეიქია. ფილმში მთავარ როლებს რობერტ დე ნირო, შონ პენი და დემი მური ასრულებენ. 1935 წელს დიდი დეპრესიის ეპოქის მსჯავრდებულები, ნედი და ჯიმი, რომლებიც ციხეში ჩასვეს დაუზუსტებელი ბრალდებებით, ციხიდან გაქცევას მოახერხებენ სასტიკი მკვლელის დამსახურებით, რომელიც ელექტრო სკამს გაურბის. ისინი აღმოჩნდებიან ნიუ-იორკის პატარა ქალაქში, კანადა-აშშ-ს საზღვართან, სადაც ადგილობრივ მონასტერში ხვდებიან სხვა 2 მღვდლის ნაცვლად, რომელთაც იქ ელიან. მათ უნდათ კანადაში გაქცევა, მაგრამ სხვადასხვა მიზეზთა გამო ეს თითქმის შეუძლებელი ხდება. ნედი და ჯიმი აგრძელებენ მონასტერში ცხოვრებას და საბოლოოდ ისინი ცხოვრებაში თავიანთ ადგილს პოულობენ. რობერტ დე ნირო — ნედი შონ პენი — ჯიმი დემი მური — მოლი ჯეიმს რუსო — ბობი ბრუნო კერბი — შერიფის დამხმარე შონ უელესი — თარჯიმანი ჯონ კრისტოფერ რაილი — ახალგაზრდა ბერი ფილმმა არაერთგვაროვანი შეფასებები დაიმსახურა. Rotten Tomatoes-მა შეარჩია 21 რეცენზენტი და შეაფასა მიმოხილვების 48% დადებითად, საშუალო ქულით 5.2/10. CinemaScore- ის მიერ გამოკითხულმა აუდიტორიამ ფილმს მიანიჭა ნიშანი „B“ (A-დან F-მდე შკალით). „ჩვენ ანგელოზები არ ვართ“ — კინოფილმების ინტერნეტ-მონაცემთა ბაზა (ინგლისური) ჩვენ ანგელოზები არ ვართ - Box Office Mojo-ზე ↑ 1.0 1.1 We're No Angels (1989). ციტირების თარიღი: 2023-02-17 ↑ We're No Angels. Rotten Tomatoes. ციტირების თარიღი: 11 January 2024 ↑ Hollywood's Star Vehicles Sputter at the Christmas Box Office : Movies: 'Blaze,' 'We're No Angels' and 'Family Business' opened with high holiday hopes. Despite their six bankable male leads, the films have fallen flat..
თებე (თანამგზავრი)

თებე, S/1979 J 2 (ძვ. ბერძნ. Θήβη; სიმბოლო: ) — პლანეტა იუპიტერის ბუნებრივი თანამგზავრი. პლანეტიდან სიშორით მეოთხე. აღმოაჩინა სტივენ სინოტმა 1979 წლის 5 მარტს გადაღებული კოსმოსის სატესტო ფოტოებში. მოგვიანებით ის კიდევ უფრო ადრე, 1979 წლის 27 თებერვლით დათარიღებულ ფოტოებზე აღმოაჩინეს. 1983 წელს თანამგზავრს ოფიციალურად დაერქვა მითოლოგიური ნიმფა თებეს სახელი, რომელიც იყო მდინარე მეფის ასოპოსის ქალიშვილი და ზევსის (იუპიტერის ბერძნული ეკვივალენტი) სატრფო. ↑ IAUC 3470: Satellites of Jupiter 1980 April 28 (открытие Фивы) ↑ IAUC 3872: Satellites of Jupiter and Saturn 1983 September 30 (название спутника)
თემისტო

თემისტო (ძვ. ბერძნ. Θεμιστώ) — ბერძნული მითოლოგიის პერსონაჟი. ჰიპსევსკის ასული; გმირ ათამანტის ცოლი; ორქომენეს, ერითრიოსის და სხვათა დედა. ათამანტემ იმიტომ ითხოვა, რომ პირველი ცოლი ინო მკვდარი ეგონა. მერე გაიგო, რომ ინო ბაკქელ ქალებთან ერთად დაეხეტებე პარნასის ტყე-ღრეში, ფარულად შინ დააბრუნა და მხევლად გაასაღა. თემისტომ მისი 6 შვილის თავიდან მოცილება განიზრახა, მონა-ქალი იხმო და უბრძანა ინოს ქალები შავად შემოსე, ჩემი თეთრადო. მხევალმა — ეს იყო ინო — პირიქით გააკეთა. თემისტომ შეცდომით თავისივე შვილები დახოცა და როცა გაიგო რაც ჩაიდინა, შვილებს ზედ დააკვდა. თემისტოს სახელს ატარებს პლანეტა იუპიტერის თანამგზავრი თემისტო. გელოვანი ა., „მითოლოგიური ლექსიკონი“, თბილისი, 1983. — გვ. 204. აპოლოდ. მითოლოგიური ბიბლიოთეკა I 9, 2 ↑ 1.0 1.1 1.2 1.3 1.4 1.5 1.6 1.7 Любкер Ф. Themisto // Реальный словарь классических древностей по Любкеру / под ред. Ф. Ф. Зелинский, А. И. Георгиевский, М. С. Куторга и др. — СПб: Общество классической филологии и педагогики, 1885. — С. 1370. <a href="https://wikidata.org/wiki/Track:Q4249594"></a><a href="https://wikidata.org/wiki/Track:Q101490"></a><a href="https://wikidata.org/wiki/Track:Q656"></a><a href="https://wikidata.org/wiki/Track:Q694826"></a><a href="https://wikidata.org/wiki/Track:Q4135787"></a><a href="https://wikidata.org/wiki/Track:Q24933120"></a><a href="https://wikidata.org/wiki/Track:Q30059240"></a><a href="https://wikidata.org/wiki/Track:Q1459210"></a><a href="https://wikidata.org/wiki/Track:Q45259822"></a>
Assassing

Assassing — ბრიტანული ნეო-პროგრესული როკ-ჯგუფ Marillion-ის სინგლი ალბომიდან Fugazi. სტუდიური ალბომის მხარდასაჭერად EMI-მ მოითხოვა სინგლის გამზადება. არ არის გასაკვირი, რომ ჯგუფმა სწორედ Assassing შეარჩია, ვინაიდან დანარჩენი სიმღერები, მათი ხანგრძლივი ფორმატის გამო რადიოეთერში გასაშვებად წარმოუდგენელი იყო. სიმღერისათვის შეიქმნა საკმაოდ უცნაური მუსიკალური ვიდეო, რომელიც სტივ როზერის არ მოსწონდა. მისი თქმით, ჯგუფის წევრები ჯეიმზ ბონდის განსახიერებას ცდილობდნენ. EMI-ს ასევე სურდა, რომ სინგლს სპეციალური b-გვერდიც ჰქონოდა, რაც ჯგუფის სურვილის საწინააღმდეგო იყო. ბრიტანული ტურის შემდეგ პროდიუსერ საიმონ ჰანერთის დახმარებით ჩაწერილი იქნა Cinderella Search. კონცერტებზე ფიში მას უძღვნიდა დარბაზში მყოფ ყველა მთვრალ რომანტიკოსს. გამოცემიდან 1 კვირის შემდეგ Assassing მოხვდა ჩარტების 23-ე, ხოლო კიდევ ერთი კვირის შემდეგ - 19-ე პოზიციაზე. Assassing (შემოკლებული) - 3:39 Cinderella Search (შემოკლებული)-4:19 Assassing - 7:01 Cinderella Search - 5:24 Assassing (7" ვერსია) - 3:39 Cinderella Search (7" ვერსია) - 4:19 Assassing - 7:01 Cinderella Search - 5:24
ფარცხნალის წმინდა გიორგის ეკლესია

ფარცხნალის წმინდა გიორგის ეკლესია — XIX საუკუნის არქიტექტურული ძეგლი ხარაგაულის მუნიციპალიტეტის სოფელ ფარცხნალში. ფარცხნალის წმინდა გიორგის ეკლესია დიდი ზომის სამნავიანი ბაზილიკაა. იგი ნაგებია ერთი ზომის კარგად დამუშავებული ქვის კვადრებით. კუთხის ქვები ოდნავ ამოწეულია კედლების სიბრტყიდან. ხსნარად გამოყენებულია კირის დუღაბი. გეგმაში ეკლესია მართკუთხაა, აღმოსავლეთით სამი ნახევარწრიული შვერილით. შიდა სივრცე ორი წყვილი კვადრატის ფორმის სვეტებით სამ ნაწილად არის გაყოფილი და სამნავიან ბაზილიკას წარმოადგენს, რომელიც მოქცეულია ორფერდა გადახურვაში. ცენტრალური ნავი მაღალი და ფართოა გვერდითა ნავებთან შედარებით, რომელიც ნახევარწრიული აფსიდით მთავრდება, გვერდითა ნავების აღმოსავლეთი ნაწილი ასევე ნახევარწრიული აფსიდით მთავრდება, რომელთა წინ აღმართულია ხის კანკელი, რომელზეც წმინდანებია გამოსახული. ნავების გამყოფ სვეტებზე გადადის მასიური თაღები, რომელიც დასავლეთით პილასტრებს ეყრდნობა, აღმოსავლეთით კრონშტაინებს. დასავლეთ კედელზე მიდგმულია კიბე რომლითაც სარკმლიდან შევდივართ, ასევე დასავლეთ კედელზე მოდგმულ ორსართულიან სამრეკლოს მეორე სართულზე. ინტერიერი მთლიანად შეთეთრებულია, იატაკი ქვისაა. შესასვლელი სამხრეთიდან, დასავლეთიდან და ჩრდილოეთიდან აქვს, ისინი არქიტრაულია, გარედან შიგნით თაღოვანი, სამივე შესასვლელის წირთხლები სადად მოპირკეთებულია. სამხრეთის შესასვლელის თავზე არის დეკორი, მას ზემოთ პროფილირებული მოკლე კარნიზი გაუყვება, რომელზეც წრეში ჩაწერილი ჯვარია აღმართული. დარბაზი ნათდება აღმოსავლეთის სამი, ჩრდილოეთისა და სამხრეთის ორ-ორი და დასავლეთის ერთი სარკმლით. კარნიზი სადად პროფილირებულია. ეკლესია გადახურულია თუნუქით. ეკლესიის დასავლეთიდან მიდგმულია მარტივი ფორმის, ყველა მხრიდან გახსნილი სამრეკლო. ეკლესიისს სამხრეთ-დასავლეთით რამდენიმე მეტრში დგას გალაქტიონ ტაბიძის მიერ 1910 წელს დარგული ცაცხვის ხე.  კულტურული მემკვიდრეობის პორტალი, № 16346
ლანდო ნორისი

ლანდო ნორისი (ინგლ. Lando Norris; დ. 13 ნოემბერი 1999) — ბრიტანელი და ბელგიელი ავტომრბოლელი, რომელიც ამჟამად ფორმულა ერთში ასპარეზობს McLaren-ის გუნდში, ბრიტანეთის სახელით. 2015 წელს მოიგო MSA Formula-ს ჩემპიონატი, 2016 წელს კი Toyota Racing Series, Formula Renault 2.0-ის ევროთასი და Formula Renault 2.0-ის ჩრდილოეთ ევროპის თასი. იმავე წელს მიიღო McLaren Autosport BRDC-ის ჯილდო. 2017 წელს შეუერთდა მაკლარენის ახალგაზრდა მრბოლელთა პროგრამას. მოიგო 2017 წლის FIA Formula 3-ის ევროპის ჩემპიონატი Carlin Motorsport-ის გუნდის სახელით. აღზევდა ფორმულა ორში (Carlin-ის გუნდით), სადაც 2018 წელს მეორე ადგილი დაიკავა. 2018 წელს ის გახდა McLaren-ის მრბოლელი. ფორმულა ერთში საპრიზო ადგილი (მე-3) პირველად 2020 წელს ავსტრიის გრან-პრიზე დაიკავა. ლანდო ნორისი დაიბადა ბრისტოლში. მამამისი არის ბრისტოლის ერთ-ერთი ყველაზე მდიდარი ადამიანი, ასევე 501-ე ყველაზე მდიდარი ადამიანი ქვეყანაში (2018 წლის მონაცემებით). ნორისის დედა არის ბელგიის ფლანდრიის რეგიონიდან. ნორისს ჰყავს ორი უმცროსი და და უფროსი ძმა ოლივერი, რომელიც 2014 წლამდე ასევე დაკავებული იყო კარტინგით. ნორისს აქვს როგორც ბრიტანეთის, ისე ბელგიის მოქალაქეობა. ↑ feels like 'second home' Grand Prix for Lando Norris"[მკვდარი ბმული] ↑ agrees major contract extension to stay at McLaren until 2025 ↑ Rich List 2016 revealed: Who is worth the most money this year[მკვდარი ბმული] ↑ is Adam Norris, millionaire father of McLaren F1 star Lando?[მკვდარი ბმული] ↑ Norris | Racing career profile ↑ Norris-Profile